ZAPISNIK
17. sjednice Vijeća Gradske četvrti Trnje
održane  9. srpnja 2018. u prostorijama Područnog ureda gradske uprave Trnje, Ulica grada Vukovara 56a, III. kat, dvorana-soba 301,  s početkom u 18,00 sati.

Nazočni članovi Vijeća: 
Mato Bartoluci, Vedran Mihelčić, Iva Ivšić, Ismar Avdagić, Vladimir Dimić, Almasa Filipović, Krešimir Končić, Pero Kovačević,  Hano Uzeirbegović, Mladen Perica, Nenad Predovan (nazočan od 18,15), Rudolf Pristovnik, Zlatko Ribarić i Srećko Šuk.

Nenazočan član Vijeća: 
Šime Kovač.

Ostali nazočni:
Niko Ćosić, djelatnik Gradskog ureda za mjesnu samoupravu.

Predsjednik Vijeća,	utvrđuje da je na sjednici nazočno 14 od 15 članova Vijeća, konstatira da Vijeće može pravovaljano raspravljati i odlučivati, otvara 17. sjednicu Vijeća.

Predsjednik Vijeća, napominje da iz tehničkih razloga nismo priredili zapisnik 16. sjednice, tako da će biti na sljedećoj sjednici Vijeća.

Predsjednik Vijeća,  napominje da su Poziv za  17. sjednicu Vijeća dobili 29. lipnja. U međuvremenu, Vijećnica Iva Ivšić, poslala je prijedlog za dodatnu točku dnevnog reda, problematika u Krivajskoj ulici. Predlaže da ovu problematiku riješimo pod točkom razno. 

Vijećnica Iva Ivšić, načelno se složila s prijedlogom. 

Predsjednik Vijeća, čita i otvora  raspravu o predloženom dnevnom redu.

Krešimir Končić, predlaže uvrštavanje u dnevni red i Zaključak radnog tijela (stavak 2. iz Zapisnika), a odnosi se na prijedlog o neplaćanju jedne dvanaestine sredstava prema Zagrebačkom holdingu, kao treća stavka četvrte točke dnevnog reda.

Mladen Perica, načelno podržava gospodina Končića.

Predsjednik Vijeća, smatra da je taj prijedlog preuranjen i predlaže da ga prolongiramo za jedno određeno vrijeme, da vidimo ponašanje podružnica Zagrebačkog holdinga.

Predsjednik Vijeća,	zaključuje raspravu i daje Prijedlog gospodina Končića na glasovanje.

Nakon provedenog glasovanja Predsjednik konstatira da je s deset glasova ZA i tri protiv prihvaćen prijedlog Krešimira Končića.

Rudolf Pristovnik, ima primjedbu na dnevni red, a odnosi se na prijedlog Pere Kovačevića, Titova tratinčica.

Pero Kovačević, obrazlaže da je sve u skladu sa Poslovnikom o radu Vijeća.

Predsjednik Vijeća, predlaže Dnevni red 17. sjednice s usvojenim prijedlogom nadopune.

Nakon provedenih glasovanja, Predsjednik daje prijedlog Dnevnog reda 17. sjednice s usvojenim izmjenama na glasovanje.
Nakon provedenog glasovanja konstatira da je Vijeće s deset glasova ZA, tri PROTIV, prihvatilo sljedeći:


DNEVNI RED
1. Prijedlog Zaključka o izmjenama Plana komunalnih aktivnosti Gradske četvrti Trnje u 2018.
2. Prijedlog Zaključka o korištenju sredstava  sa pozicije 34-3299 „Ostali nespomenuti rashodi poslovanja“ za 2018., za podmirenje troškova za obilježavanje manifestacije „Dana Trnja“, za tiskanje plakata.
3. Prijedlog Zaključka o davanju mišljenja o Programu za izradu izmjena i dopuna Urbanističkog plana uređenja „Staro Trnje, Savica za zonu Prisavlje – Ulica Vladimira Ruždjaka, planirana Strojarska“,
4. Aktualna komunalna problematika:
       4.1 -prijedlog Zaključka o obavljanjem radova Zagrebačkog holdinga, Podružnice Zagrebačke ceste, na uređenju i asfaltiranju igrališta na raskrižju ulica Kninski trg i Vrbik (igralište „Kalimero“), - prijedlog Pero Kovačević,
       4.2 - prijedlog Zaključka o izdavanju lokacijske dozvole za rekonstrukciju –  
               izgradnju Drinske ulice od Lastovske ulice do ulice Trnjanski nasip s  
               komunalnom infrastrukturom – prijedlog Srećko Šuk,
               4.3 - prijedlog Zaključka o obustavu isplate sredstava (tkz. dvanaestine) prema  
                       Podružnicama Zagrebačkog Holdinga, do kvalitetnog izvršenja  radova.
5. Prijedlog Zaključka o obnovljenom parku i fontani „Titova tratinčica“ u Ulici  
grada Vukovara.
     6. Prijedlog Zaključka o donošenju mišljenja o prijedlogu Borisa Košutića o  osnivanju građanske kompostane u kvartu Špansko,
7. Prijedlog Očitovanja o Okvirnoj strategiji pametnog Grada Zagreba – Zagreb Smart Sity.
8. Prijedlog zaključka o davanju mišljenja o Prijedlogu zaključka o zaduživanju Grada Zagreba.
9. Prijedlog zaključka o davanju mišljenja o Prijedlogu zaključka o nagodbi i kupoprodaji građevinskog zemljišta.
10. Prijedlog zaključka o davanju mišljenja o Prijedlogu Zagrebačke strategije zaštite od nasilja u obitelji za razdoblje od 2018. do 2022. 
11. Prijedlog zaključka o davanju mišljenja o Prijedlogu zaključka o prihvaćanju prava prvokupa.
12. Prijedlog zaključka o davanju mišljenja o Prijedlogu zaključka o prihvaćanju Ugovora br. 2018/001270, o nabavi spremnika za odvojeno prikupljanje otpada.
13. Prijedlog zaključka o davanju mišljenja o Prijedlogu zaključka o prihvaćanju prava prvokupa.
14. Izvješća, pitanja i prijedlozi


Ad 1.	Prijedlog Zaključka o izmjenama Plana komunalnih aktivnosti Gradske četvrti  
           Trnje u 2018.

Predsjednik Vijeća, napominje da je pred nama Izmjena Plana komunalnih aktivnosti Gradske četvrti Trnje za 2018. godinu. Gospodin Končić je obišao teren i održao sjednicu s radnim tijelom. Daje riječ gospodinu Končići.
Krešimir Končić, napominje da smo dobili 5% popusta od Zagrebačkog holdinga na ukupan iznos. Oslobođena su sredstva u iznosu od petstotisuća kuna. Iz tog razloga predlaže čim prije raspoređivanje tih sredstava. Pojedinačno obrazložio izmjenu pojedinih stavki izmjena Proračuna.
Moli Vijeće da prihvate izmjene i dopune Plana, zbog same bojazni da bi do jeseni mogli ostati bez tih sredstava.
Predsjednik Vijeća, osobno smatra da je ovaj prijedlog dobar i zbog same činjenice da se neke stvari mogu u školama i vrtićimi dok nema djece. Otvara raspravu.

Hano Uzeirbegović, osobno je nezadovoljan ovim prijedlogom, pogotovo po pitanju dodijeljenih sredstava Sportsko rekreacionom centru Staro Trnje, popločavanje boćališta nije potrebno.

Iva Ivšić, pita za druge prijedloge građana, a nisu uvrštene u ovaj Plan. Ukazuje na problematiku ispod mosta, ulica Prudi, uređenje biciklističke staze od Vukovarske ulici do mosta (zapadna strana). Zanimaju je po kojem su kriteriju uvršteni ovi novi prijedlozi.

Krešimir Končić, naglašava da nema nijednog zahtjeva za ulicu Prudi. Kad je u pitanju biciklistička staza to je prevelika investicija i nije u našoj mogućnosti. Osobno je razočaran na nekritičko konstatiranje za aktivnosti DŠR Staro Trnje.

Iva Ivšić, zahvaljuje na obrazloženju i svjesna je da su to velike investicije. Želi samo da se Gradu skrene pozornost na te probleme.

Mladen Perica, osobno je nezadovoljan pristupom gospodina Končića, radu i odnosu prema ovoj problematici. Ne slaže se na ovakav način promjeni Plana bez dodatnih obrazloženja. Protivi se ovakvom načinu rada.

Vladimir Dimić, osobno puno toga ne razumije. Izražava svoje nezadovoljstvo ciframa koje su prikazane, pogotovu kad su u pitanju pojedine stavke (Novska ulica). Protiv je krpanja, predlaže temeljito uređenje predloženih ulica.

Predsjednik Vijeća, napominje da prije je ovoga prijedloga rebalansa, traženo od nas da osiguramo dodatnih milion kuna za održavanje. Vijeće to nije podržalo. Ovim prijedlozima sigurno nismo riješili sve naše potrebe i probleme. Bilo bi dobro da se iskoristi ljetno vrijeme da se naprave predložene stavke.
Na ovoj sjednici jako je teško napraviti drugačiji prijedlog, nužno će biti sazvati novu sjednicu i pripremti nove prijedloge.

Mladen Perica, rado bih odgodio ovaj prijedlog sa današnje sjednice, za sljedeću sjednicu.

Predsjednik Vijeća, predlaže da idu sve akcije kad su u pitanju škole, vrtići crkva.

Vedran Mihelčić, naglašava da je upravo uloga radnog tijela da pomogne Vijeće, selektira i predloži pojedine projekte. Poziva kolege da sudjeluju u sjednicma Radnog tijela.

Predsjednik Vijeća, daje prijedlog da se održi nova sjednica Vijeća, poslije 20. srpnja s jednom točkom dnevnog reda. Poziva Radno tijelo da održi prije same sjednice i predloži novi Plan. Sve Vijećnike poziva da sudjeluju u prijedlozima i u odazivu na sjednicu radnog tijela. 

Predsjednik Vijeća, zaključuje raspravu i daje Prijedlog za odgodu  ove točke dnevnog reda za sljedeću sjednicu. Nakon provedenog glasovanja konstatira da je Vijeće sa deset glasova ZA, tri PROTIV i jednim SUZDRŽANIM, prihvatilo PRIJEDLOG ZA ODGODU ove točke za NOVU  SJEDNICU poslije 20. srpnja.

Ad 2. Prijedlog Zaključka o korištenju sredstava  sa pozicije 34-3299 „Ostali nespomenuti rashodi poslovanja“ za 2018., za podmirenje troškova za obilježavanje manifestacije „Dana Trnja“, za tiskanje plakata.

Predsjednik,	daje uvodno obrazloženje, po točci dnevnog reda, napominje da se radi o tiskanju plakata za Dan Trnja i otvara raspravu.

Predsjednik Vijeća, zaključuje raspravu i daje prijedlog Zaključka na glasovanje. Nakon provedenog glasovanja konstatira da je JEDNOGLASNO  usvojen sljedeći:

Z A K L J U Č A K
                                                O KORIŠTENJU SREDSTAVA 	

1. Vijeće Gradske četvrti Trnje odobrava isplatu sredstava iz razdjela Proračuna Grada Zagreba 0502 , sa pozicije 34-3299 „Ostali nespomenuti rashodi poslovanja“ za 2018. za podmirenje troškova za obilježavanje  manifestacije „Dana Trnje“,  za tiskanje plakata ,  u iznosu od 832,50 kn  , a prema ponudi  720 - 12 -71. od 28.06. 2018. godine, Znanje d.o.o., Matka Mandića 2, Zagreb .

2. Ovaj se zaključak dostavlja Gradskom uredu za mjesnu samoupravu na daljnje postupanje. 

Ad 3. 	Prijedlog Zaključka o davanju mišljenja o Programu za izradu izmjena i dopuna 
            Urbanističkog plana uređenja „Staro Trnje, Savica za zonu Prisavlje – Ulica   
            Vladimira Ruždjaka, planirana Strojarska“.

Predsjednik Vijeća,	daje uvodno obrazloženje te otvara raspravu.

S obzirom da nije bilo rasprave daje prijedlog na glasovanje. Nakon provedenog glasovanja konstatira da je JEDNOGLASNO usvojen sljedeći:

Z A K LJ U Č A K
o davanju mišljenja o Programu za izradu izmjena i dopuna Urbanističkog plana
uređenja „Staro Trnje, Savica za zonu Prisavlje-Ulica Vladimira Ruždjaka,
planirana Strojarska“

	1.
	Vijeće Gradske četvrti Trnje daje pozitivno mišljenje na Prijedlog izmjena i dopuna UPU-a Staro Trnje u skladu sa Zakonom o prostornom uređenju NN 153/13 i 65/17 u smislu samo usklađivanja Plana s navedenim Zakonom, bez izmjena osnovnih postavki Plana.
(Budući da navedeni Zakon u sustavu planiranja ne predviđa izradu DPU-a).


	2.
	Ovaj će zaključak biti dostavljen Gradskom uredu za strategijsko planiranje i razvoj Grada, Sektoru za prostorno i urbanističko planiranje.



Ad 4.	Aktualna komunalna problematika:
       4.1 - prijedlog Zaključka o obavljanjem radova Zagrebačkog holdinga, Podružnice Zagrebačke ceste, na uređenju i asfaltiranju igrališta na raskrižju ulica Kninski trg i Vrbik (igralište „Kalimero“), - prijedlog Pero Kovačević,
      4.2 -  prijedlog Zaključka o izdavanju lokacijske dozvole za rekonstrukciju – izgradnju Drinske ulice od Lastovske ulice do ulice Trnjanski nasip s komunalnom infrastrukturom – prijedlog Srećko Šuk,
              4.3 - prijedlog Zaključka o obustavu isplate sredstava (tkz. dvanaestine) prema  
                Podružnicama Zagrebačkog Holdinga, do kvalitetnog izvršenja  radova.

Ad 4.1.
Predsjednik Vijeća,	daje uvodno obrazloženje te otvara raspravu, po točci dnevnog reda, napominje da je Radna skupina podržalo ovaj prijedlog.

Vedran Mihelčić, pita da li je u okviru ovoga projekta predviđena i javna rasvjeta.

Pero Kovačević, odgovara da javna rasvjeta nije u sklopu ovoga projekta, ona ide iz sredstava Grada.

Predsjednik Vijeća, zaključuje raspravu i daje prijedlog Zaključka na glasovanje. Nakon provedenog glasovanja konstatira da je JEDNOGLASNO  usvojen sljedeći:

Z A K L J U Č A K
o obavljanjem radova podružnice Zagrebačke ceste na uređenju i
asfaltiranju igrališta na raskrižju ulica Kninski trg i Vrbik (igralište „Kalimero“)

1. Vijeće Gradske četvrti Trnje izražava duboko nezadovoljstvo te utvrđuje da je Zagrebački holding d.o.o-podružnica Zagrebačke ceste neprofesionalno i nestručno izvela radove  na uređenju i asfaltiranju igrališta na raskrižju ulica Kninski trg i Vrbik (igralište „Kalimero“).
2. Vijeće Gradske četvrti Trnje traži da Gradski ured za mjesnu samoupravu i gradonačelnik grada Zagreba poduzmu  žurne i učinkovite mjera u cilju uređenja igrališta „Kalimero“, prema pravilima struke i troškovniku za uređenje igrališta.
3. Vijeće  Gradske četvrti Trnje traži da  pročelnica Gradskog ureda za mjesnu samoupravu uskrate isplatu bilo kakvog iznosa na ime nestručno,neprofesionalno i protivno pravilima struke i sklopljenog ugovora izvedenih radova Zagrebačkom holdingu d.o.o-podružnici Zagrebačke ceste  na uređenju i asfaltiranju igrališta na raskrižju ulica Kninski trg i Vrbik (igralište „Kalimero“), do kvalitetnog završetka radova.
4. Vijeće Gradske četvrti Trnje predlaže gradonačelniku grada Zagreba da pokrene postupak sankcioniranja odgovornih u Zagrebačkom holdingu d.o.o-podružnici Zagrebačke ceste  za neprofesionalno i nestručno izvedene radove uređenja igrališta „Kalimero“ protivno pravilima struke i troškovniku za uređenje igrališta.
5. Ovaj zaključak upućuje se Gradskom uredu za mjesnu samoupravu i gradonačelniku Grada Zagreba i Upravi Zagrebačkog holdinga d.o.o.

Ad 4.2.
Predsjednik Vijeća,	daje uvodno obrazloženje te otvara raspravu, po točci dnevnog reda, napominje da je Radna skupina podržalo ovaj prijedlog.

Predsjednik Vijeća, zaključuje raspravu i daje prijedlog Zaključka na glasovanje. Nakon provedenog glasovanja konstatira da je JEDNOGLASNO  usvojen sljedeći:

Z A K L J U Č A K
o stavljanju izvan snage, Izdavanje lokacijske dozvole za rekonstrukciju - Drinske ulice, 
od Lastovske ulice do ulice Trnjanski nasip s komunalnom infrastrukturom 

1. Vijeće Gradske četvrti Trnje traži da se predmet:
Izdavanje lokacijske dozvole za rekonstrukciju – izgradnju Drinske ulice od Lastovske do ulice Trnjanski nasip s komunalnom infrastrukturom, Idejni projekt oznake TD: 120/16-2, od siječnja 2017., izrađen po ovlaštenom inženjeru građevinarstva Mati Žagaru, dipl.ing.građ. (Arhingtrade d.o.o., Zagreb), KLASA: UP/I-350-05/17-001/361; URBROJ: 251-13-21-01/035-18-4 Zagreb, 23.05. 2018.)
- stavi izvan snage.

2. Vijeće Gradske četvrti Trnje traži da izvrši rekonstrukcija Drinske ulice u sadašnjim gabaritima, bez širenja trase, s regulacijom prometa – ograničenje brzine do 30-40km/h.

3. Ovaj će zaključak biti dostavljen:
- Gradskom uredu za prostorno uređenje, izgradnju Grada, graditeljstvo, komunalne   
  poslove i promet, Odjel za prostorno uređenje.
- Gradskom uredu za strategijsko planiranje i razvoj Grada, Sektor za prostorno i  
  urbanističko planiranje.
	
	
Ad 4.3.
Predsjednik Vijeća, daje uvodno obrazloženje te otvara raspravu, po točci dnevnog reda, napominje da je Radna skupina pod stavkom dva dala svoj prijedlog. Još jednom naglašava da se protivi ovakvom prijedlogu.

Pero Kovačević, naglašava da smo dobili obećanje kako ćemo svaka tri mjeseca dobivati Izvješća o učinjenim radovima i sredstvima koja su naplaćena. Na žalost to se ne čini.

Mladen Perica, podržava Zaključak radne skupine i mišljenja je da treba vršiti pritisak na sve aktere u ovoj priči, da se što odgovornije postavljaju u trošenju proračunskog novca.

Predsjednik Vijeća, zaključuje raspravu i daje prijedlog Zaključka na glasovanje. Nakon provedenog glasovanja konstatira da je s jedanaest glasova ZA i tri PROTIV usvojen sljedeći:







Z A K LJ U Č A K
o obustavu isplate sredstava (tkz. dvanaestine) prema Podružnicama
Zagrebačkog Holdinga, do kvalitetnog izvršenja  radova

	1. Temeljem jednomjesečnog praćenja izvršenja radova Podružnica Zagrebačkog holdinga, na redovnom održavanju javnih površina koje se financiraju iz sredstava Financijskog Plana Gradske četvrti Trnje, a zbog mnogih prigovora građana, članova Vijeća Mjesnih odbora o vrlo lošem stanju na terenu, Vijeće Gradske četvrti Trnje zahtjeva obustavu isplate sredstava (tkz. dvanaestine) prema Podružnicama Zagrebačkog Holdinga, do kvalitetnog izvršenja  radova.

	2. Ovaj će zaključak biti dostavljen Gradskom uredu za mjesnu samoupravu.



              Ad 5. Prijedlog Zaključka o obnovljenom parku i fontani „Titova tratinčica“ u Ulici  
                        grada Vukovara.

Predsjednik Vijeća,	daje uvodno obrazloženje te otvara raspravu.

Pero Kovačević, ističe da mu nije namjera ovdje raspravljati o svjetonazoru, nego želi ukazati samo na poštivanje procedure, a pogotovo da se kaže da je inicijativu za to dalo Vijeće Gradske četvrti, odnosno Mjensog odbora.

Mladen Perica, čudi se da se ovdje nakon toliko vremena raspravlja o tome. Slaže se o tome da ovdje nije riječ o svjetonazorskom problemu.

Vedran Mihelčić, ističe da nije bio na prošloj sjednici, sporno u svemu ovome je to što se u medijima plasirala informacija da jeVijeće Gradske četvrti i Mjesni odbor inicijatori obnove.

Vladimir Dimić, slaže se da ovo nema veze sa svjetonazorom, iz principijelnih razloga neće glasovati, ova rasprava je bila na prošloj sjednici Vijeća.

Nenad Predovan, iz principijelnih razloga neće glasovati za ovo. Na prošloj sjednici razgovarali smo o tome.

Predsjednik Vijeća,  zaključuje raspravu, daje prijedlog na glasovanje. Nakon provedenog glasovanja konstatira da s četiri glasa ZA, osam PROTIV i dva SUZDRŽANA prijedlog NIJE PRIHVAĆEN.	
Daljnje vođenje sjednice preuzima potpredsjednik Vedran Mihelčić.

	Ad 6.	  Prijedlog Zaključka o donošenju mišljenja o prijedlogu Borisa Košutića o  
            osnivanju građanske kompostane u kvartu Špansko.



Potpredsjednik Vijeća, daje uvodno obrazloženje te otvara raspravu.

Nakon provedene rasprave daje prijedlog na glasovanje. Nakon provedenog glasovanja konstatira da je s osam glasova ZA i pet PROTIV denesen sljedeći:

Z A K LJ U Č A K
  o davanju mišljenja  o prijedlogu  g. Borisa Košutića o osnivanju Građanske kompostane u kvartu Špansko

	1.
	Vijeće Gradske četvrti Trnje daje pozitivno mišljenje   o prijedlogu  g. Borisa Košutića o osnivanju Građanske kompostane u kvartu Špansko.


	2.
	Ovaj će zaključak biti dostavljen Gradskom uredu za gospodarstvo, energetiku i zaštitu okoliša, Sektoru za zaštitu okoliša i održivo gospodarenje otpadom, Odjelu za održivo gospodarenje otpadom.



Ad 7. Prijedlog Očitovanja o Okvirnoj strategiji pametnog Grada Zagreba – Zagreb    
          Smart Sity.  

Potpredsjednik Vijeća, daje uvodno obrazloženje te otvara raspravu.

Nakon rasprave daje prijedlog na glasovanje. Nakon provedenog glasovanja konstatira da s sedam glasova ZA i pet PROTIV, donesen sljedeći:

Z A K LJ U Č A K
  o davanju mišljenja  o prijedlogu Okvirne strategije pametnog 
Grada Zagreba – Zagreb Smart City

	1.
	Vijeće Gradske četvrti Trnje daje negativno mišljenje o prijedlogu  Okvirne strategije pametnog Grada Zagreba – Zagreb Smart City


	2.
	Ovaj će zaključak biti dostavljen Gradskom uredu za gospodarstvo, energetiku i zaštitu okoliša, Sektoru za zaštitu okoliša i održivo gospodarenje otpadom, Odjelu za održivo gospodarenje otpadom.




Ad 8. Prijedlog zaključka o davanju mišljenja o Prijedlogu zaključka o zaduživanju  
          Grada Zagreba.

Potpredsjednik Vijeća, daje uvodno obrazloženje te otvara raspravu.

Nakon provedene rasprave daje prijedlog na glasovanje. Nakon provedenog glasovanja konstatira da je Prijedlog zaključka o davanju mišljenja o Prijedlogu zaključka o zaduživanju  Grada Zagreba, sa četiri PROTIV, sedam ZA i jednim glasom  SUZDRŽANIM, donesen sljedeći:

Z A K LJ U Č A K
 o davanju mišljenja o Prijedlogu Zaključka o zaduživanju Grada Zagreba

	1.
	Vijeće Gradske četvrti Trnje daje negativno mišljenje o Prijedlogu Zaključka o zaduživanju Grada Zagreba. 


	2.
	Ovaj će zaključak biti upućen Stručnoj službi gradonačelnika.



Ad 9. Prijedlog zaključka o davanju mišljenja o Prijedlogu zaključka o nagodbi i 
           kupoprodaji građevinskog zemljišta.

Potpredsjednik Vijeća, daje uvodno obrazloženje te otvara raspravu.

Nakon provedene rasprave daje prijedlog na glasovanje. Nakon provedenog glasovanja konstatira da je Prijedlog zaključka o davanju mišljenja o Prijedlog zaključka o davanju mišljenja o Prijedlogu zaključka o nagodbi i kupoprodaji građevinskog zemljišta.
s šest glasova protiv sedam ZA, donesen sljedeći:
Z A K LJ U Č A K
o davanju mišljenja o Prijedlogu zaključka o nagodbi i kupoprodaji
građevinskog zemljišta

	1.
	Vijeće Gradske četvrti Trnje daje negativno mišljenje o Prijedlogu zaključka o nagodbi i kupoprodaji građevinskog zemljišta (ROTOR-JUG d.o.o.).


	2.
	Ovaj će zaključak biti upućen Stručnoj službi gradonačelnika.

Napomena: Predsjednik ponovno preuzima vođenje sjednice.



Ad 10. Prijedlog zaključka o davanju mišljenja o Prijedlogu Zagrebačke strategije  
            zaštite od nasilja u obitelji za razdoblje od 2018. do 2022. 

Predsjednik Vijeća,	daje uvodno obrazloženje te otvara raspravu.

Nakonrasprave daje prijedlog na glasovanje. Nakon provedenog glasovanja konstatira da je Prijedlog zaključka o davanju mišljenja o Prijedlogu Zagrebačke strategije  zaštite od nasilja u obitelji za razdoblje od 2018. do 2022. s trinaest glasova ZA, donesen sljedeći:

Z A K LJ U Č A K
 o davanju mišljenja o Prijedlogu Zagrebačke strategije zaštite od nasilja u 
obitelji za razdoblje od 2018. do 2022. 

	1.
	Vijeće Gradske četvrti Trnje daje pozitivno mišljenja o Prijedlogu Zagrebačke strategije zaštite od nasilja u obitelji za razdoblje od 2018. do 2022. 


	2.
	Ovaj će zaključak biti upućen Stručnoj službi gradonačelnika.



Ad 11. Prijedlog zaključka o davanju mišljenja o Prijedlogu zaključka o prihvaćanju    
            prava prvokupa.

Predsjednik Vijeća, daje uvodno obrazloženje te otvara raspravu.

Nakon rasprave daje prijedlog na glasovanje. Nakon provedenog glasovanja konstatira da je Prijedlog zaključka o davanju mišljenja o Prijedlogu zaključka o prihvaćanju   prava prvokupa, s šest glasova PROTIV, sedam  ZA, donesen sljedeći:

Z A K LJ U Č A K
 o davanju mišljenja o Prijedlogu Zaključka o prihvaćanju
 prava prvokupa 

	1.
	Vijeće Gradske četvrti Trnje daje negativno mišljenja o Prijedlogu Zaključka o prihvaćanju prava prvokupa (nekretnine označene kao z.k.č. br. 2116/4 – Bužanova ulica).

	2.
	Ovaj će zaključak biti upućen Stručnoj službi gradonačelnika.




Ad 12. Prijedlog zaključka o davanju mišljenja o Prijedlogu zaključka o prihvaćanju Ugovora br. 2018/001270, o nabavi spremnika za odvojeno prikupljanje otpada.

Predsjednik Vijeća,	daje uvodno obrazloženje te otvara raspravu.

Nakon provedene rasprave daje prijedlog na glasovanje. Nakon provedenog glasovanja konstatira da je Prijedlog zaključka o davanju mišljenja o Prijedlogu zaključka o prihvaćanju Ugovora br. 2018/001270, o nabavi spremnika za odvojeno prikupljanje otpada, s četiri glasa PROTIV i osam  ZA, donesen sljedeći:

Z A K LJ U Č A K
 o davanju mišljenja o Prijedlogu zaključka o prihvaćanju
Ugovora br. 2018/001270 o nabavi spremnika za prikupljanje otpada 

	1.
	Vijeće Gradske četvrti Trnje daje negativno mišljenja o Prijedlogu zaključka o prihvaćanju Ugovora br. 2018/001270 o nabavi spremnika za prikupljanje otpada. 


	2.
	Ovaj će zaključak biti upućen Stručnoj službi gradonačelnika.






Ad 13. Prijedlog zaključka o davanju mišljenja o Prijedlogu zaključka o prihvaćanju 
            prava prvokupa.

Predsjednik Vijeća,	daje uvodno obrazloženje te otvara raspravu.

Nakon provedene rasprave daje prijedlog na glasovanje. Nakon provedenog glasovanja konstatira da je Prijedlog zaključka o davanju mišljenja o Prijedlogu zaključka o prihvaćanju prava prvokupa, s pet glasova PROTIV,  osam ZA, donesen sljedeći:

Z A K LJ U Č A K
 o davanju mišljenja o Prijedlogu Zaključka o prihvaćanju
 prava prvokupa 

	1.
	Vijeće Gradske četvrti Trnje daje negativno mišljenja o Prijedlogu Zaključka o prihvaćanju prava prvokupa (zgrada Trg bana Jelačića 10 – ponuda Centar gradski podrum d.o.o.).


	2.
	Ovaj će zaključak biti upućen Stručnoj službi gradonačelnika.



Ad 14. Izvješća, pitanja i prijedlozi.

Predsjednik Vijeća,	daje uvodno obrazloženje te otvara raspravu.

Iva Ivšić, u ime stanara Krivajske ulice, moli da se riješi komunalna problematika. Od prometne regulacije do rješavanja problema smeća, komunalne infrastrukture.

Predsjednik Vijeća, predlaže da se isti prijedlog pošalje na očitovanje Vijeću Mjesnog odbora, a poslije toga, bi isto raspravili na sjednici Vijeća Gradske četvrti.

Vedran Mihelčić, postavlja Vijećničko pitanje Gradskom uredu za imovinsko-pravne poslove i imovinu Grada:



Predmet: Vijećničko pitanje sa 17. sjednice Vijeća Gradske četvrti Trnje
	    - dostavlja se
Poštovani,
na 17. sjednici Vijeća Gradske četvrti Trnje, održanoj 9. srpnja 2018., a na  temelju članka 67. Poslovnika o radu Vijeća Gradske četvrti Trnje (Službeni glasnik Grada Zagreba 15/18), vijećnik Vedran Mihelčić,  traži od Gradskog ureda za imovinsko – pravne poslove i imovinu Grada:
- popis svih poslovnih prostora u vlasništvu Grada Zagreba na području Gradske četvrti Trnje s informacijom o vrsti i lokaciji.
                                                                                  
Molimo povratnu informaciju u pisanom obliku s pozivom na predmetnu KLASU i URBROJ.

S obzirom da nije bilo više pitanja i prijedloga Predsjednik Vijeća zaključuje sjednicu.
Sjednica je završila 19,40 sati.

KLASA: 026-02/18-001/373
URBROJ: 251-06-11-17-18-3
Zagreb, 9. srpnja 2018.

ZAPISNIK IZRADIO:                                                        
 Niko Ćosić                  
PREDSJEDNIK
Vijeća Gradske četvrti Trnje


Prof.dr.sc. Mato Bartoluci
